239 



kikelve találtam. « A kikelt légy, melyet felfedezője a poloska 

 és az üres tonnabáb kíséretében hozzám küldött, nőstény volt ; 

 tüzetesebb megvizsgálásából kitűnt, hogy a Leucostoma simplex Fali. 

 fajhoz tartozik, mely Európaszerte igen gyakori ugyan, de a melynek 

 fejlődési viszonyai eddig tudtommal mindamellett teljesen ismeret- 

 lenek voltak. ])r. Horváth Géza. 



A kalló-cserebogár Kecskeméten. - A kalló-cserebogár 

 (Polyphylla Julin) álczája, mely e folyóirat I. kötetének 168-ik 

 lapján már ismertetve volt, a kecskeméti homoktalajú szőlőkben 

 évről-évre szintén jelentékeny károkat szokott okozni, kivált a 

 szőlőbujtásokban, a miért is az idevaló köznépnél általában »bujtás- 

 kukacz« a neve. A vezetésem alatt álló kecskeméti állami szőlő- 

 telepen ezek az álczák úgy az európai, mint az amerikai szőlőfajták 

 gyökerein egyaránt tanyáznak és a legsivárabb homokban álló fiatal 

 ültetvényekben a legtöbbet garázdálkodnak. De van itt egy hatalmas 

 ellenségük is, mely őket buzgón ós szorgalmasan pusztitja, és ez a 

 vakondok. A kártékony rovaroknak e szorgalmas irtója a kecske- 

 méti laza homokban jóformán csak e termetes ós kövér zsákmányra 

 vadászik ; sorra látogatja az egyes szőlőtőkéket ós ebben már oly 

 gyakorlottságra tett szert, hogy noha az állandó helyeikre kiülte- 

 tett szőlőtőkék l</ 4 méternyire állanak egymástól, a vakondok 

 mindamellett soha sem téveszti el az irányt, s a laza homok fel- 

 színén is látható, hogy menetei többnyire mindig egyenes vonalban 

 vezetnek egyik tőkétől a másikhoz. Knrüsánszhy János. 



KÜLÖNFÉLÉK. 



Házi Szerek rOVarSZUráS ellen. - A méhek, darázsok és más 

 efféle rovarok szúrása ellen igen hathatós szernek tartják a vörös- 

 hagyma levét. E czélra egy hagymát kétfelé kell vágni és a sebet, 

 a melyből a fulánk előbb kihúzandó, a hagyma metszett lapjával jól 

 bedörzsölni; a fájdalom a bedörzsölés után állítólag rögtön megszű- 

 nik és daganat sem támad. A kövi rózsát ( Sempervivum tectorum) ép 

 ily módon lehet használni ; ez is úgy szólván egy pillanat alatt csil- 

 lapítja a fájdalmat. Hangya- és hernyómarás, úgy szintén szúnyog- 

 csípés ellen igen czólszerű a szalamiaszeszszel való bekenés ; majdnem 

 ép olyan jó és a mellett mindenütt könnyen alkalmazható a megmart 

 helynek bedörzsölése nedves földdel, a melyet az ember aztán a ma- 

 rás helyén még néhány perczig rajta hagy. 



